Diari Oficial de la Generalitat Valenciana


Sumari del DOGV 5355, del 27-09-2006 (2006/10307)

Informació pública de la modificació de l'article 7 de les ordenances reguladores del pla parcial d'ampliació del polígon «El Romeral», de Requena.
---------------------------------------------------------------------------------------------------------------------------------------------------

### Dades del document

Número de DOGV
:   5355

Data del DOGV
:   27-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10634


Organisme emissor
:   Ajuntament de Requena

Tipus de document
:   Anunci

Informació pública de la modificació de l'article 7 de les ordenances reguladores del pla parcial d'ampliació del polígon «El Romeral», de Requena. [2006/10597]  
L'Ajuntament de Requena, mitjançant un acord de Ple de data 10 de juliol de 2006, va acordar sotmetre a informació pública la modificació de l'article 7 de les ordenances reguladores del pla parcial d'ampliació del polígon «El Romeral» de Requena, pel termini d'un mes anunciant la informació pública en el Diari Oficial de la Generalitat i en un diari no oficial d'àmplia difusió en la localitat.  
El text a modificar quedarà del tenor següent:  
1. Es prohibeix qualsevol ús no inclòs en els apartats anteriors.  
També en queden excloses les indústries que exercisquen activitats extractives compreses en els grups 21 o 23 del Nomenclàtor d'Activitats Qualificades de la Generalitat Valenciana, les destinades a la fabricació de ciments, calçs i algeps (grup 243) o les relacionades amb la recuperació i/o eliminació de productes (grup 62), excepte les de l'epígraf 621, amb les limitacions que s'assenyalen en l'apartat segon del present article. Igualment es prohibeix la instal·lació en el polígon d'indústries perilloses la classificació de les quals es base en la fabricació o manipulació d'explosius, així com les relacionades amb l'ocupació d'energia nuclear o material radioactiu.  
2. Les activitats compreses en l'epígraf 621 del Nomenclàtor d'Activitats Qualificades de la Generalitat Valenciana hauran de comptar obligatòriament amb les mesures correctores següents:  
. La matèria primera objecte recuperació haurà de vindre prèviament descontaminada, quedant prohibida aquesta activitat en el polígon.  
. El procés de conversió en ferralla i/o recuperació es limitarà a que es realitze mitjançant triturat en fred de la matèria primera.  
. Els rebuigs del procés, des de la seua selecció, emmagatzemament i expedició, han d'estar encapsulats, sense possibilitat que es produïsca la seua dispersió per acció del vent.  
. Les parcel·les on s'ubique l'activitat estaran dotades en tot el seu perímetre d'una doble pantalla vegetal, a base de tanca viva arbres de tija mitjana.  
. La fragmentadora o trituradora comptarà amb un sarcòfag acústic a base de ressonadors que l'envoltarà en tot el seu perímetre.  
3. Totes les indústries definides com a potencialment insalubres i perilloses en grau igual o major a 3 segons el Nomenclàtor d'Activitats Qualificades hauran d'acompanyar, junt amb la sol·licitud d'adjudicació, informe favorable d'organisme competent en què indicarà les mesures correctores necessàries per al seu funcionament òptim.  
Durant el termini esmentat es podrà consultar l'expedient de modificació en el Negociat d'Obres i Urbanisme de l'Ajuntament de Requena, els dies hàbils, en horari d'atenció al públic, i els interessats hi podran formular les al·legacions que estimen convenients.  
Requena, 27 de juliol de 2006.. L'alcalde-president: Adelo Montes Diana.